
న్యూఢిల్లీ : కాంగ్రెస్ ఉపాధ్యక్షుడు రాహుల్ గాంధీ ప్రజల మనసులకు దూరమవుతున్నారా? అనే సందేహాన్ని అనేక మంది విశ్లేషకులు వ్యక్తం చేస్తున్నారు. ఆయన ప్రజలను ప్రేరేపించడంలో విఫలమవుతున్నారని చెప్తున్నారు. తన ప్రచారంతో ఆయన ఓటర్లను ఆకట్టుకోలేకపోతున్నారంటున్నారు. ఇప్పటి వరకు గుసగుసలుగా చెప్పుకుంటున్నప్పటికీ, కొందరు కాంగ్రెస్ నేతలు ఇప్పుడు బహిరంగంగానే విమర్శిస్తున్నారు. కాంగ్రెస్ చిన్న పార్టీగా మారిపోవడానికి నాయకత్వ లోపమే కారణమంటున్నారు. ఆయన పార్ట్ టైమ్ పాలిటీషియన్గా వ్యవహరిస్తున్నారని ఆరోపిస్తున్నారు. పంజాబ్లో కాంగ్రెస్ విజయం దిశగా దూసుకుపోతున్న నేపథ్యంలో ఆ పార్టీ నేత అమరీందర్ సింగ్ మీడియాతో మాట్లాడినపుడు రాహుల్ గాంధీ గురించి ప్రస్తావించలేదు. తన విజయానికి కారకుల పేర్లు చెప్పినపుడు రాహుల్ గాంధీ ఊసెత్తకపోవడం గమనార్హం.సమాజ్వాదీ పార్టీ, కాంగ్రెస్ కూటమి యూపీ కే లడకే అంటూ అఖిలేశ్ యాదవ్, రాహుల్ గాంధీలను ప్రచారం చేసింది. కానీ ఓటర్లు ఆశీర్వదించకపోవడంతో సమాజ్ వాదీ పార్టీ నేతలు రాహుల్ను విమర్శిస్తున్నారు. ఆయనతో జత కట్టకుండా అఖిలేశ్ ఒంటరిగా పోరాడితే విజయం దక్కి ఉండేదంటున్నారు.

newdhilly : congress upaadhyakshudu rahul gaandhi prajala manasulaku dooramavutunnaaraa? ane sandehaanni aneka mandi vislaeshakulu vyaktam chestunnaru. aayana prajalanu prerepinchadamlo viphalamavutunnaarani cheptunnaaru. tana prachaaramtho aayana otarlanu aakattukolekapotunna. ippati varaku gusagusalugaa cheppukuntunnappati, kondaru congress nethalu ippudu bahirangamgaane vimarsistunnaaru. congress chinna paartiigaa maaripovadaaniki nayakatva lopame kaaranamantunnaaru. aayana part time polyticianga vyavaharistunnaarani aaropistunnaaru. panjaablo congress vijayam disagaa doosukupotunna nepathyamlo aa party netha amarinder sing meediatho matladinapudu rahul gaandhi gurinchi prastaavinchaledu. tana vijayaaniki kaarakula paerlu cheppinapudu rahul gaandhi oosettakapovadam gamanarham.samajwadi party, congress kootami up kee ladake antuu akhilesh yadav, rahul gaandheelanu prachaaram chesindi. cony otarlu aasiirvadinchakapovadamto samaj vaadii party nethalu rahulnu vimarsistunnaaru. aayanatho jatha kattakunda akhilesh ontarigaa poradithe vijayam dakki undedantunnaru.